Ogres novada pašvaldības domes … lēmuma …

**2.pielikums**

**NEKUSTAMĀ ĪPAŠUMA AKMEŅU IELĀ 74, OGRĒ**

**NOMAS TIESĪBU IZSOLES NOLIKUMS**

1. **Vispārīgie jautājumi**
	1. Izsoles nolikums nosaka kārtību, kādā rīkojama nomas tiesību mutiska izsole Ogres novada pašvaldības nekustamajam īpašumam Akmeņu ielā 74, Ogrē (turpmāk – *Nomas objekts*) un nosolītājam (turpmāk – *Nosolītājs* vai *Nomnieks*) tiek piešķirtas nomas tiesības uz *Nomas objektu*.
	2. Iznomātājs: Ogres novada pašvaldības centrālā administrācija “Ogres novada pašvaldība”, adrese: Brīvības iela 33, Ogre, Ogres novads, LV-5001.
	3. Saskaņā ar Ogres novada pašvaldības domes 2018.gada 28.jūnija lēmumu Nr.\_\_ “Par nekustamā īpašuma Akmeņu ielā 74, Ogrē nomas tiesību izsoli” izsoli organizē Ogres novada pašvaldības īpašumu iznomāšanas komisija (turpmāk – Komisija). Komisija ir atbildīga par izsoles norisi un ar to saistīto lēmumu pieņemšanu.
	4. Kontaktpersona jautājumos par *Nomas objektu* ir Pēteris Preiss, tālrunis 65071165, e-pasts: peteris.preiss@ogresnovads.lv .
	5. Izsoles sludinājums tiek publicēts Ogres novada pašvaldības mājas lapā www.ogresnovads.lv un laikrakstā “Ogrēnietis”. Ar izsoles nolikumu un nomas līguma projektu interesenti var iepazīties:
2. Ogres novada pašvaldības centrālās administrācijas “Ogres novada pašvaldība” Apmeklētāju pieņemšanas centrā, Ogrē, Brīvības ielā 33, 1.stāvā, tālrunis 65071160
3. Ogres novada pašvaldības mājas lapā internetā: http://ogresnovads.lv/lat/pasvaldiba/ipasumi/nomas\_tiesibu\_izsoles/
	1. Izsolāmo nomas tiesību *Nosolītājs* iegūst tiesības slēgt 3.1. punktā minētā nekustamā īpašuma nomas līgumu (pielikums Nr.1) (turpmāk – Nomas līgums) ar *Iznomātāju*. Nomas līgums ir nolikuma neatņemama sastāvdaļa un izsoles pretendenta vai dalībnieka jebkuras prasības mainīt nolikuma noteikumus, kā arī atteikšanās parakstīt *Iznomātāja* sagatavoto nomas līgumu tiek uzskatītas par atteikumu atbilstoši nolikumam. Nomas līgumā tiek iekļauti nolikuma noteikumi, tostarp nosolītā nomas maksa un *Nomas objekta* nomas maksa.
	2. Starp nomas tiesību izsoles dalībniekiem aizliegta vienošanās, kas varētu ietekmēt nomas tiesību izsoles rezultātu un gaitu.
4. **Izsoles norises vieta, laiks, veids un valoda**
	1. Izsole ir atklāta un mutiska, ar augšupejošu soli.
	2. Izsole notiek 2018.gada 15.augustā plkst.10.00, Ogres novada pašvaldības centrālās administrācijas “Ogres novada pašvaldība”, adrese: Brīvības iela 33, Ogre, Ogres novads, LV-5001, Mazajā zālē (2.stāvā).
	3. Izsole notiek latviešu valodā. Izsoles dalībniekiem, kuri nepārvalda latviešu valodu, jānodrošina pārstāvis, kas pārvalda latviešu valodu, vai jānodrošina sava pārstāvība izsolē ar tulka palīdzību. Par tulka piedalīšanos izsolē Izsoles dalībniekam jāinformē izsoles vadītājs, norādot tulka vārdu, uzvārdu, personas kodu.
5. **Nomas objekts**
	1. *Nomas objektu* veido:
		1. nedzīvojamās telpas – ražošanas korpusa jaunbūve (adrese: Akmeņu iela 74, Ogrē, zemes vienība: 74010060839) **ar kopējo telpu platību 7 816,4 m2**, kas tiks uzbūvēta saskaņā ar būvprojektu *“Elektronisko sistēmu ražošanas korpusa jaunbūve” Akmeņu ielā 74, Ogrē* (turpmāk – *Ēka*);
		2. ar *Ēku* saistītā brauktuvju, gājēju ietvju un stāvvietu platība, kas sastāv no: asfaltbetona ceļiem un bruģa laukumiem **ar kopējo platību 6 921,2 m2;** (turpmāk – *Inženierbūves*);
		3. *Ēkai* un *Inženierbūvēm* pieguļošā apzaļumotā teritorija gruntsgabalā**ar kopējo platību 1 954,0 m2** (turpmāk – *Zemesgabals*);
		4. *Ēkai,* *Inženierbūvēm* un *Zemesgabala* **kopējā iznomājamā teritorija ir 16 691,6 m2**, Akmeņu ielā 74, Ogrē (turpmāk tekstā – *Iznomājamā platība*).
	2. *Nomas objekts* saskaņā ar Ogres novada teritorijas plānojumu atrodas *Ražošanas objektu apbūves (R)*, galvenais ēku izmantošanas veids – tehniskā ražošana.
	3. *Ēkas* un *Inženierbūvju* būvdarbi tiek veikti, pamatojoties uz Ogres novada pašvaldības Ogres novada būvvaldes 2017. gada 17. marta būvatļauju Nr. BIS-BV-4.1-2017-1273.
	4. *Ēku* un *Inženierbūvju* būvdarbus paredzēts veikt, Ogres novada pašvaldībai atklāta konkursa veidā iepērkot būvdarbu pakalpojumu. Būvdarbu iepirkums izsludināts 2018.gada 24.jūlijā (ID: ONP 2018/44), un tas paredz, ka būvdarbu veicējam visi būvdarbi jāpabeidz un būvobjekti jānodod ekspluatācijā 18 mēnešu laikā no līguma noslēgšanas brīža, neieskaitot tehnoloģisko pārtraukumu.
	5. *Pēc Ēku* un *Inženierbūvju* nodošanas ekspluatācijā Nomniekam patstāvīgi par saviem līdzekļiem jāveic *Ēkas* pielāgošana ražošanas vajadzībām, ja tāda ir nepieciešama, lai izmantotu *Nomas objektu Nomas* *līguma* 2.3. punktā norādītajam mērķim.
	6. Ogres novada pašvaldības apbūves tiesības uz zemesgabalu Akmeņu ielā 74, Ogrē, kadastra numurs 74010060839, nostiprinātas Ogres pilsētas zemesgrāmatas nodalījumos Nr. 100000539200 un Nr. 100000539200-AT001.
	7. *Ēkas* un *Inženierbūvju* platība var mainīties, ja tiek aktualizēti *Ēkas* un *Inženierbūvju* kadastra dati pēc *Ēkas* un *Inženierbūvju* vai to daļas kadastrālās uzmērīšanas.
	8. Z*emesgabala* robežas un platība var mainīties pēc *Ēkai* un *Inženierbūvēm* piesaistītā zemesgabala noteikšanas un/vai kadastrālās uzmērīšanas.
	9. *Nomas objekta* raksturojumsnoteikts tehniskajā specifikācijā (pielikums Nr.2).
	10. Pretendenti var apskatīt *Nomas objektu* dabā un iepazīties ar būvprojektu risinājumiem, iepriekš iesniedzot *Iznomātājam* adresētu rakstveida pieteikumu un vienojoties par konkrēto apskates laiku ar Ogres novada domes Galveno speciālistu sociālo, izglītības, kultūras un sporta infrastruktūras būvniecības jomā Pēteri Preisu, tālrunis 65071165, e‑pasts peteris.preiss@ogresnovads.
6. **Nomas īpašie nosacījumi**
	1. Nomas līgums tiek slēgts uz laiku līdz 2032.gada 16.februārim. Nomas maksa par *Nomas objektu* jāsāk maksāt no nomas līguma spēkā stāšanās dienas nomas līgumā noteiktajā kārtībā.
	2. *Nomas objekts* tiek iznomāts *Nomniekam* biznesa plānā paredzētās komercdarbības veikšanai, kas nedrīkst būt saistīta ar šādām tautsaimniecības nozarēm (atbilstoši Eiropas Parlamenta un Padomes 2006. gada 20. decembra Regulai (EK) Nr. 1893/2006 ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām (Eiropas Savienības Oficiālais Vēstnesis, 2006. gada 30. decembris, Nr. L 393)) nomnieka pamatdarbībā (nepārsniedz 50 procentus no neto apgrozījuma) *Nomas objekta* teritorijā:
		1. elektroenerģija, gāzes apgāde, siltumapgāde, izņemot gaisa kondicionēšanu (NACE kods: D);
		2. ūdensapgāde, kā arī notekūdeņu, atkritumu apsaimniekošana un sanācija, izņemot otrreizējo pārstrādi (NACE kods: E);
		3. vairumtirdzniecība un mazumtirdzniecība, izņemot automobiļu un motociklu remontu (NACE kods: G);
		4. finanšu un apdrošināšanas darbības (NACE kods: K);
		5. operācijas ar nekustamo īpašumu (NACE kods: L);
		6. valsts pārvalde un aizsardzība, obligātā sociālā apdrošināšana (NACE kods: O);
		7. azartspēles un derības (NACE kods: R92);
		8. tabakas audzēšana (NACE kods: A01.15) un tabakas izstrādājumu ražošana (NACE kods: C12);
		9. ārpusteritoriālo organizāciju un institūciju darbība (NACE kods: U).
	3. *Nomnieks* apņemas patstāvīgi saņemt visus nepieciešamos saskaņojumus, atļaujas, citus nepieciešamos dokumentus, ja tādi ir nepieciešami, lai izmantotu *Nomas objektu* nomas līgumā norādītajam mērķim.
	4. *Nomas objekts* tiek iznomāts *Nomniekam* ar mērķi īstenot *Iznomātāja* Eiropas Savienības fonda projektu “*Degradētās teritorijas Pārogres industriālajā parkā revitalizācija*”, projekta identifikācijas Nr.5.6.2.0/17/I/014.
	5. Lai nodrošinātu *Iznomātāja* īstenotā projekta sasniedzamos rādītājus, *Nomniekam* ir pienākums nomas līgumā noteiktajā kārtībā līdz 2021.gada 31.decembrim *Nomas objekta* teritorijā:
		1. veikt nefinanšu investīcijas savos nemateriālajos ieguldījumos un pamatlīdzekļos ne mazāk kā EUR 1 000 000 (viens miljons eiro) [faktiskajās cenās] un
		2. radīt ne mazāk kā 120 (simtu divdesmit) jaunas darba vietas.
	6. Nolikuma 4.5. punktā norādīto sasniedzamo rādītāju vērtības ir attiecināmas, ja tās atbilst Ministru kabineta 2015.gada 10.novembra noteikumiem Nr. 645 “Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi” un it īpaši šo noteikumu 10. punktam.

* 1. *Nomnieks* apņemas nodrošināt iznomāto *Inženierbūvju* bezmaksas publisku pieejamību.
	2. *Iznomātājs* neuzņemas atbildību par to, ja *Nomnieks* *Nomas objektā* nevarēs realizēt savu biznesa plānu un šajā sakarā *Nomnieks* uzņemas risku par visiem iespējamiem zaudējumiem. Šajā gadījumā *Nomnieks* nesaņem no *Iznomātāja* nekādu izdevumu (ne nepieciešamo, ne derīgo, ne greznuma izdevumu) atlīdzību par jebkuriem ieguldījumiem, kas saistīti ar *Nomas objektu*.
	3. Ar *Iznomātāja* rakstveida piekrišanu *Nomniekam* ir tiesības nodot *Nomas objektu* vai tā daļu apakšnomā.
	4. *Nomniekam* netiek piešķirta apbūves tiesība. Apbūves tiesības piešķiršana notiek normatīvajos aktos noteiktajā kārtībā, ja *Iznomātājs* pieņem attiecīgu lēmumu.
1. **Izsoles dalībnieki**
	1. Par izsoles dalībnieku var kļūt komersants, kas atbilst mazā (sīkā) vai vidējā komersanta statusam saskaņā ar Eiropas Komisijas regulā Nr.651/2014 noteikto, un kurš saskaņā ar spēkā esošajiem normatīvajiem aktiem var iegūt izsolāmās nomas tiesības.
	2. Persona uzskatāma par pretendentu ar brīdi, kad ir saņemts pretendenta pieteikums un tas ir reģistrēts nolikumā noteiktajā kārtībā.
	3. Līdz pieteikuma par piedalīšanos izsolē iesniegšanai komersants iemaksā *Iznomātāja* kontā:

Ogres novada pašvaldība, Brīvības iela 33, Ogre, Ogres nov.,

Valsts kase, TRELLV22,

Nr. LV25TREL9800890740210

* + 1. dalības maksu EUR 1 000,00 (viens tūkstotis eiro) apmērā;
		2. drošības naudu EUR 7 500,00 (septiņi tūkstoši pieci simti eiro) apmērā.
	1. Dalības maksa izsoles dalībniekiem netiek atgriezta. Izsoles dalībnieki, kuri nav nosolījuši izsoles objektu vai ir izslēgti kandidātu atlasē, iesniedz *Iznomātājam* iesniegumu par drošības naudas atmaksāšanu. Drošības nauda tiek atmaksāta 5 (piecu) darba dienu laikā pēc iesnieguma saņemšanas.
	2. Ja solītājs, kurš ir nosolījis visaugtāko nomas maksu un noteikts par uzvarētāju izsolē, nenoslēdz nomas līgumu nolikumā noteiktajā termiņā, drošības nauda tam netiek atmaksāta.
1. **Izsoles pretendentu pieteikumu iesniegšana**
	1. Pieteikumi iesniedzami Ogres novada pašvaldības centrālās administrācijas “Ogres novada pašvaldība” Apmeklētāju pieņemšanas centrā, Ogrē, Brīvības ielā 33, 1.stāvā, darba laikā:

pirmdienās, trešdienās, ceturtdienās no plkst.8.00 līdz plkst.17.00,

otrdienās no plkst.8.00 līdz plkst.18.00,

piektdienās no plkst.8.00 līdz plkst.16.00.

Izsoles pretendentu pieteikumu pieņemšana notiek līdz 2018.gada 7.augustam plkst.18.00.

* 1. Dalībai izsolē pretendents iesniedz šādus dokumentus:
		1. *Komisijai* adresētu pieteikumu (pielikums Nr.3), kas satur apliecinājumu, ka izsoles pretendentam uz pieteikuma iesniegšanas dienu nav neizpildītu maksājumu saistību par līgumiem un/vai nav tiesvedība civillietā ar Ogres novada pašvaldību, vai tās iestādi (struktūrvienību), vai kapitālsabiedrību, tai skaitā, izsoles pretendents apliecina, ka tas nav atzīstams par nelabticīgu nomnieku, ievērojot 6.3.punktā noteikto, apliecinājumu, ka izsoles pretendentam uz pieteikuma iesniegšanas brīdi nav pasludināts maksātnespējas process, tiesiskās aizsardzības process vai ārpustiesas tiesiskās aizsardzības process, nav apturēta vai izbeigta saimnieciskā darbība, nav uzsākts likvidācijas process, nav nodokļu parādu, tostarp nekustamā īpašuma nodokļu parādu, kā arī izsoles pretendents piekrīt, ka personas dati tiks izmantoti, lai pārliecinātos par sniegtās informācijas patiesīgumu un kurā norādīts komersanta nosaukums, vienotais reģistrācijas numurs, juridiskā adrese, kontaktinformācija, e-pasts elektroniskai saziņai, un bankas konts, uz kuru pārskaitāma nolikuma noteikumos noteiktajos gadījumos atmaksājamā drošības nauda;
		2. drošības naudas iemaksu apliecinošu dokumentu (internetbankas maksājuma dokumentam jābūt ar oriģinālu bankas zīmogu un atbildīgās personas parakstu);
		3. Uzņēmumu reģistra izziņu par komersanta amatpersonu pārstāvības tiesībām, bet ja komersants ir reģistrēts ārvalstīs, tad attiecīgās valsts uzņēmumu reģistra pilnu izziņu par komersanta amatpersonu pārstāvības tiesībām;
		4. pilnvaru pārstāvēt komersantu izsolē un parakstīt nomas līgumu, ja komersantu pārstāv persona, kuras pārstāvības tiesības nav norādītas Uzņēmumu reģistra izziņā;
		5. kredītiestādes vai finanšu iestādes izziņu (pielikums Nr.4), kas noformēta atbilstoši pielikuma Nr. 4 prasībām, par izsoles pretendenta brīvo līdzekļu rezervēšanu vai kredītresursu pieejamību vismaz EUR 1 000 000 (viens miljons euro) apmērā tādā kredītiestādē vai finanšu iestādē, kurai ir tiesības sniegt finanšu pakalpojumus Latvijas Republikā vai Eiropas Savienības dalībvalstī, vai Eiropas Ekonomiskās zonas valstī;
		6. Biznesa plānu par plānoto darbību *Nomas objektā* (pielikums Nr.5), kas noformēts atbilstoši pielikuma Nr. 5 prasībām, un kurā ietverts Nolikuma 4. punkta prasību izpildes redzējums *Nomas objekta* iznomāšanas mērķa sasniegšanai.
	2. Par nelabticīgu nomnieku atzīstama:
		1. persona, kurai pieteikuma iesniegšanas dienā ir ar noslēgtajiem līgumiem Ogres novada pašvaldību vai tās iestādi (struktūrvienību), vai kapitālsabiedrību saistītas neizpildītas maksājumu saistības, kurām ir iestājies samaksas termiņš vai ir nodarīti citi zaudējumi, vai pastāv aktuāla tiesvedība civillietā ar Ogres novada pašvaldību vai tās iestādi (struktūrvienību), vai kapitālsabiedrību (turpmāk – parādnieks);
		2. persona, kas ir iesniegusi pieteikumu dalībai izsolē un ir uzskatāma par ieinteresēto personu attiecībā pret parādnieku. Par ieinteresētajām personām attiecībā pret parādnieku šajā punktā minētās personas ir atzīstamas, ja tās šajā statusā bijušas pēdējā gada laikā pirms izsoles izsludināšanas dienas. Par ieinteresēto personu attiecībā pret parādnieku atzīstama:
			1. parādnieka laulātais;
			2. persona, kura sastāv ar parādnieku radniecībā vai svainībā līdz otrajai pakāpei;
			3. komercsabiedrība, kurā parādniekam pieder kapitāla daļas.
			4. parādnieka dalībnieki un pārvaldes institūciju locekļi;
			5. parādnieka prokūrists;
			6. persona, kura sastāv ar parādnieka dalībnieku vai pārvaldes institūciju locekļiem laulībā, radniecībā vai svainībā līdz otrajai pakāpei;
			7. izsoles pretendenta pilnvarotā persona, kurai ir konstatējamas iepriekšminētās ieinteresētās personas pazīmes;
			8. komercsabiedrība, kuras dalībnieks (akcionārs) vai pārvaldes institūcijas loceklis ir arī parādnieka dalībnieks (akcionārs) vai pārvaldes institūcijas loceklis.
	3. Iesniegtie dokumenti iesniedzējam netiek atdoti.
	4. Pieteikuma dokumentiem jābūt cauršūtiem tā, lai nebūtu iespējams nomainīt lapas. Uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, kurā norādīts sanumurēto un cauršūto lapu skaits (ar cipariem un vārdiem), ko ar savu parakstu, tā atšifrējumu, amata nosaukumu, vietu, datumu un pretendenta zīmoga nospiedumu (juridiskām personām) apliecina pretendents vai persona, kurai ir atbilstošas pārstāvības tiesības. Apliecinājuma izvietojumam ir jāsaskaras ar cauršūto lapu uzlīmi.
	5. Visi dokumenti iesniedzami latviešu valodā. Ja dokuments ir citā valodā, tam pievieno notariāli apliecinātu tulkojumu latviešu valodā.
	6. Visiem iesniegtajiem dokumentiem jābūt noformētiem atbilstoši Dokumentu juridiskā spēka likumam, Ministru kabineta 2010. gada 28. septembra noteikumiem Nr. 916 „Dokumentu izstrādāšanas un noformēšanas kārtība”, kā arī saskaņā ar nolikuma noteikumiem.
	7. Pieteikumu kopā ar 6.2. punktā minētajiem dokumentiem iesniedz slēgtā aploksnē. Uz aploksnes norāda, ka pieteikums tiek iesniegts Nekustamā īpašuma Akmeņu ielā 74, Ogrē nomas tiesību izsolei un izsoles pretendenta nosaukumu.
	8. Ar pieteikuma iesniegšanu ir uzskatāms, ka izsoles pretendents:
1. piekrīt izsoles nolikuma noteikumiem;
2. piekrīt *Iznomātājā* un *Komisijas* veiktajai personas datu apstrādei nomas līguma noslēgšanas mērķim;
3. piekrīt, ka *Komisija* saziņai ar pretendentu izmantos pretendenta pieteikumā norādīto e-pasta adresi.
	1. *Komisija* slēgtā sēdē bez izsoles pretendentu piedalīšanās izvērtē izsoles pretendentu pieteikumu atbilstību nolikuma noteikumiem, ņemot vērā izsoles pretendentu iesniegtos dokumentus. *Komisijas* lēmums par pretendenta iekļaušanu vai neiekļaušanu izsoles dalībnieku sarakstā tiks nosūtīts uz izsoles pretendenta norādīto e-pasta adresi. *Komisija* sastāda izsoles dalībnieku sarakstu, iekļaujot tajā izsoles pretendentus, kuri ir izpildījuši izsoles priekšnoteikumus (nolikuma noteikumu 6.1. – 6.8. punkts), t.sk. ja *Komisija*, atklātā balsojumā pretendenta iesniegto biznesa plānu ir atzinusi par piemērotu. Izsoles dalībnieku sarakstā norāda šādas ziņas: dalībnieka kārtas numuru, komersanta pilnu nosaukumu un reģistrācijas numuru.
	2. Ja izsoles pretendents nav izpildījis izsoles priekšnoteikumus (nolikuma 6.1. –6.8. punkts), t.sk., ja *Komisija* izsoles pretendenta iesniegto biznesa plānu ir atzinusi par nepiemērotu, viņu neiekļauj izsoles dalībnieku sarakstā un viņam tiek atmaksāta drošības nauda, izņemot 6.12. punktā noteiktajos gadījumos.
	3. *Komisija* ir tiesīga jebkurā laikā pārbaudīt izsoles pretendentu vai dalībnieku sniegtās ziņas. Ja tiek atklāts, ka izsoles pretendents vai dalībnieks ir sniedzis nepatiesas ziņas, izsoles pretendents netiek iekļauts izsoles dalībnieku sarakstā vai dalībnieks tiek no tā izslēgts, zaudējot tiesības piedalīties izsolē. Šajā gadījumā netiek atmaksāta izsoles pretendenta vai dalībnieka iemaksātā drošības nauda. *Komisijas* lēmums par izsoles dalībnieka izslēgšanu no izsoles dalībnieku saraksta, tiks nosūtīts uz izsoles pretendenta vai dalībnieka norādīto e-pasta adresi.
	4. Ziņas par saņemtajiem izsoles pretendentu pieteikumiem, kā arī par izsoles dalībnieku sarakstā reģistrētajiem izsoles dalībniekiem neizpauž līdz izsoles sākumam, izpaužams ir tikai to skaits.
4. **Izsoles sākumcena**

* 1. Saskaņā ar sertificēta nekustamā īpašuma vērtētāja noteikto iespējamo tirgus nomas maksas novērtējumu, izsoles nosacītā nomas maksa par *Nomas objektam*  ir EUR 7 500,00 (septiņi tūkstoši pieci simti eiro 00 centi) mēnesī bez pievienotās vērtības nodokļa.
	2. Sākotnējā nomas maksa *Nomas objektam* ir EUR 7 500,00 (septiņi tūkstoši pieci simti eiro 00 centi) mēnesī bez pievienotās vērtības nodokļa. Viens izsoles solis ir: EUR 100 (viens simts eiro).
1. **Izsoles norise**

* 1. Izsole notiek sludinājumā norādītajā vietā un laikā. Izsole notiek atklātā sēdē, kurā piedalās *Komisija* un izsoles dalībnieki vai to pilnvarotās personas.
	2. Izsoli vada un kārtību izsoles laikā nodrošina *Komisijas* priekšsēdētājs.
	3. Izsoles dalībnieki (amatpersonas) vai to pilnvarotās personas izsoles telpā uzrāda pasi vai personas apliecību un viņiem izsniedz dalībnieka numuru, kas atbilst izsoles dalībnieku sarakstā norādītajam kārtas numuram.
	4. Ja izsoles dalībnieks (amatpersona) vai viņa pilnvarotā persona izsoles telpā nevar uzrādīt pasi vai personas apliecību, tiek uzskatīts, ka izsoles dalībnieks nav ieradies uz izsoli.
	5. Izsoles vadītājs pārliecinās par izsoles dalībnieku sarakstā iekļauto personu ierašanos. Ja izsoles vadītājs konstatē, ka kāds no izsoles dalībniekiem nav ieradies, tas tiek ierakstīts izsoles protokolā, un par to izdara attiecīgu atzīmi izsoles dalībnieku sarakstā; attiecīgajam izsoles dalībniekam netiek atmaksāta drošības nauda.
	6. Pilnvaroto personu darbības izsolē ir saistošas izsoles dalībniekiem. Pilnvaroto personu atsaukšana vai aizstāšana ar citu izsoles pilnvaroto personu stājas spēkā ar brīdi, kad tiek iesniegts attiecīgs atsaukšanas vai aizstāšanas dokuments.
	7. Izsoles vadītājs atklāj izsoli, raksturo izsolāmo mantu, paziņo sākotnējās *Nomas objekta* nomas maksas apmēru, izsoles soli, par kādu nomas maksu var pārsolīt, kā arī atbild uz pretendentu jautājumiem, ja tādi ir.
	8. Ja uz izsoli ir ieradies tikai viens izsoles dalībnieks, par *Nosolītāju* ir atzīstams vienīgais izsoles dalībnieks, izsole uzskatāma par nenotikušu.
	9. Solītāji solīšanas procesā paceļ savu dalībnieka numuru. Solīšana notiek tikai pa vienam izsoles solim.
	10. Izsoles vadītājs atkārto solītāja dalībnieka numuru un piedāvāto nomas maksu. Ja neviens no solītājiem augstāku nomas maksu nepiedāvā, izsoles vadītājs trīs reizes atkārto pēdējo piedāvāto augstāko nomas maksu un fiksē to ar āmura piesitienu. Šis āmura piesitiens noslēdz nomas tiesību iegūšanu.
	11. Ja vairāki solītāji reizē sola vienādu nomas maksu un neviens to nepārsola, tad priekšroka dodama solītājam, kas izsoles dalībnieku sarakstā reģistrēts ar mazāku kārtas numuru.
	12. Izsoles dalībnieku sarakstā ieraksta solītāja vārdu un uzvārdu, solītāja pēdējo nosolīto nomas maksu.
	13. Katrs solītājs ar parakstu izsoles dalībnieku sarakstā apstiprina savu pēdējo solīto nomas maksu. Ja solītājs atsakās parakstīties, par to tiek izdarīta atzīme izsoles dalībnieku sarakstā, un viņam neatmaksā drošības naudu.
	14. Izsoles beigās *Komisijas* priekšsēdētājs paziņo, ka izsole pabeigta un paziņo izsoles rezultātus, nosaucot visaugstāko nosolīto nomas maksu un *Nosolītāju*.
	15. Komisijas sekretārs protokolē izsoles gaitu. Izsoles protokolam kā pielikumu pievieno izsoles dalībnieku sarakstu.
	16. *Nosolītājs* 5 (piecu) darba dienu laikā no izsoles dienas paraksta nomas līgumu un veic 9.3. punktā minēto maksājumu vai rakstiski paziņo par atteikumu slēgt Nomas līgumu.
	17. Ja *Nosolītājs* neparaksta nomas līgumu 5 (piecu) darba dienu laikā no izsoles dienas un/vai neveic 9.3. punktā minēto maksājumu 5 (piecu) darba dienu laikā no izsoles dienas, un/vai neparaksta *Nomas objekta* pieņemšanas-nodošanas aktu 9.4. punktā noteiktajā termiņā, un/vai neiesniedz *Nomnieka* nomas līguma saistību izpildes nodrošinājumu 9.5. punktā noteiktajā termiņā, ir uzskatāms, ka *Nosolītājs* ir atteicies no nomas līguma slēgšanas un viņš zaudē iemaksāto drošības naudu un izsolāmo mantu saskaņā ar nolikuma noteikumiem.
	18. Nolikuma 8.17. punktā minētajā gadījumā pārsolītais izsoles dalībnieks stājas *Nosolītāja* vietā. *Iznomātājs* attiecīgi piedāvā slēgt nomas līgumu nākamajam izsoles dalībniekam, kurš piedāvājis nākamo augstāko nomas maksu. Šo principu piemēro attiecībā uz katru nākamo pārsolīto izsoles dalībnieku, ja par *Nosolītāju* atzītais neveic 8.19. punktā minētos pienākumus.
	19. Izsoles dalībnieks, kurš piedāvājis nākamo augstāko nomas maksu un kurš stājies *Nosolītāja* vietā, atbildi uz 8.18. punktā minēto piedāvājumu iesniedz *Iznomātājam* 2 (divu) nedēļu laikā pēc tā saņemšanas dienas un 5 (piecu) darba dienu laikā no paziņojuma par piekrišanu slēgt nomas līgumu nosūtīšanas dienas iesniedz *Iznomātājam* parakstītu nomas līgumu ar paša nosolīto augstāko nomas maksu, kopā ar 9.3. punktā minētā maksājuma veikšanu apliecinošo dokumentu un paraksta *Nomas objekta* pieņemšanas-nodošanas aktu 9.4. punkta kārtībā un iesniedz *Nomnieka* nomas līguma saistību izpildes nodrošinājumu 9.5. punkta kārtībā. Ja kāds no šajā punktā minētajiem pienākumiem noteiktajā termiņā netiek izpildīts, tad uzskatāms, ka izsoles dalībnieks, kurš stājies *Nosolītāja* vietā, no nomas līguma slēgšanas atteicies un viņš zaudē iemaksāto drošības naudu un izsolāmo mantu saskaņā ar nolikuma noteikumiem, kā arī nomas līgums nestājas spēkā.
	20. *Komisija* izsoles protokolu iesniedz *Iznomātājam*.

1. **Izsoles rezultātu apstiprināšana un nomas līguma spēkā stāšanās kārtība**

* 1. *Komisija* apstiprina izsoles rezultātus uzreiz pēc izsoles. Izsoles rezultāti tiek publicēti Ogres novada pašvaldības mājas lapā www.ogresnovads.lv.
	2. *Iznomātājs* nomas līgumu paraksta pēc 9.3. punktā minētā maksājuma saņemšanas *Iznomātāja* kontā.
	3. *Nosolītāja* iemaksātā drošības nauda tiek ieskaitīta nākamajos nomas maksas maksājumos.
	4. *Nosolītājs Nomas objekta* nodošanas – pieņemšanas aktu paraksta ne vēlāk kā 10 (desmit) dienu laikā pēc *Ēku* un *Inženierbūvju* pieņemšanas ekspluatācijā normatīvajos aktos noteiktajā kārtībā.
	5. *Nomnieks* 10 (desmit) darba dienu laikā pēc Nomas līguma noslēgšanas Nomas līgumā noteiktajā kārtībā iesniedz *Iznomātājam* neatsaucamu kredītiestādes vai arī apdrošināšanas sabiedrības izsniegtu garantiju par *Nomnieka* nomas līguma saistību izpildes nodrošinājumu.
	6. *Nomnieks* 10 (desmit) darba dienu laikā pēc nomas līguma noslēgšanas iemaksā *Iznomātājam* nekustamā īpašuma nākotnē jaunizbūvētas ražošanas ēkas Akmeņu ielā 74, Ogrē iespējamās nomas maksas novērtējuma izmaksas, veicot pārskaitījumu uz 5.3.punktā norādīto norēķinu kontu.
	7. Nomas līgums stājas spēkā pēc tā abpusējas parakstīšanas, *Nomas objekta* nodošanas – pieņemšanas akta parakstīšanas un nomas līguma saistību izpildes nodrošinājuma garantijas iesniegšanas *Iznomātājam.* Nomas līgums nestājas spēkā, ja *Nosolītājs* neizpilda 9.3., 9.4., 9.5. un 9.6. punktā minētos pienākumus noteiktajos termiņos.
	8. Nomas līgums nestājas spēkā, ja izsole tiek atzīta par spēkā neesošu.
	9. Pēc nomas līguma stāšanās spēkā tiek atmaksāta drošības nauda pārējiem izsoles dalībniekiem, izņemot 9.10. punktā noteiktos gadījumus.
	10. Drošības nauda attiecīgajam izsoles pretendentam vai dalībniekam netiek atmaksāta, ja:
		1. izsoles pretendents vai dalībnieks ir sniedzis nepatiesas ziņas un tādēļ netiek iekļauts izsoles dalībnieku sarakstā vai tiek no tā izslēgts;
		2. izsoles dalībnieks vai tā pilnvarotā persona nav ieradusies uz izsoli un/vai atteikusies no dalības izsolē;
		3. izsoles dalībnieks neparakstās par savu pēdējo nosolīto nomas maksu;
		4. *Nosolītājs* neparaksta nomas līgumu un/vai neveic 9.4. punktā minēto maksājumu, un/vai neparaksta *Nomas objekta* pieņemšanas-nodošanas aktu 9.5. punktā noteiktajā termiņā, un/vai neiesniedz *Nomnieka* nomas līguma saistību izpildes nodrošinājumu 9.5. punktā noteiktajā termiņā, un/vai neveic 9.6.punktā minēto maksājumu noteiktajā termiņā;
		5. izsoles dalībnieks ir veicis darbības, kas bijušas par pamatu atzīt izsoli par spēkā neesošu.
	11. Neatmaksātā drošības nauda tiek ieskaitīta Ogres novada pašvaldības budžetā.
1. **Nenotikusi izsole, spēkā neesoša izsole un atkārtota izsole**

* 1. Izsole atzīstama par nenotikušu:
		1. ja izsoles dalībnieku sarakstā nav iekļauts vai uz izsoli nav ieradies neviens izsoles dalībnieks;
		2. ja izsolē piesakās vairāki tiesību pretendenti un neviens nomas tiesību pretendents nepārsola izsoles sākumcenu;
		3. ja neviens no izsoles dalībniekiem, kuri ieguvuši tiesības slēgt nomas līgumu, neparaksta nomas līgumu un/vai neiemaksā 9.4.punktā noteiktos maksājumus noteiktajā termiņā, un/vai neparaksta *Nomas objekta* pieņemšanas-nodošanas aktu 9.5. punktā noteiktajā termiņā, un/vai neiesniedz *Nomnieka* nomas līguma saistību izpildes nodrošinājumu 9.6. punktā noteiktajā termiņā.
	2. Izsole tiek atzīta par spēkā neesošu un tiek rīkota atkārtota izsole:
		1. ja izsole tikusi izziņota, pārkāpjot nolikuma noteikumus;
		2. ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;
		3. ja izsolē starp dalībniekiem konstatēta vienošanās, kas ietekmējusi izsoles rezultātus vai gaitu;
		4. ja izsolāmo mantu iegūst persona, kurai nav bijušas tiesības piedalīties izsolē;
		5. ja izsole notikusi citā vietā un laikā, nekā norādīts sludinājumā.
	3. Pretenzijas ar attiecīgiem pierādījumiem par 10.2. punktā minētajiem pārkāpumiem var pieteikt *Komisijai* ne vēlāk kā 3 (trīs) darba dienu laikā pēc izsoles norises dienas. *Komisija* 3 (trīs) darba dienu laikā pieņem lēmumu par izsoles atzīšanu par spēkā neesošu vai pretenzijas noraidīšanu.
	4. Ja tiek rīkota atkārtota izsole un iepriekšējās izsoles dalībnieks iesniedz pieteikumu par vēlēšanos iegūt izsolāmo mantu atkārtotā izsolē saskaņā ar nolikuma noteikumiem, viņu iekļauj atkārtotās izsoles dalībnieku sarakstā bez nolikuma noteikumu 6.2. punktā minēto dokumentu (izņemot dokumentus ar aprobežotu termiņu) atkārtotas iesniegšanas.
	5. Atkārtota izsole rīkojama nolikuma noteikumos noteiktajā kārtībā.

1. **Komisijas tiesības un pienākumi**
	1. *Komisijas* darbu vada tās priekšsēdētājs. *Komisijas* priekšsēdētājs nosaka *Komisijas* sēžu vietu, laiku un kārtību, sasauc un vada *Komisijas* sēdes. *Komisijas* darbu, tai skaitā izsoles norises dokumentēšanu, nodrošina *Komisijas* sekretārs. *Komisijas* sekretārs nav komisijas loceklis.
	2. Pirms mutiskas izsoles sākuma *Komisijas* locekļi paraksta apliecinājumu, ka nav tādu apstākļu, kuru dēļ varētu uzskatīt, ka viņi ir ieinteresēti kāda konkrēta pretendenta izvēlē vai darbībā, vai ka viņi ir saistīti ar tiem.
	3. *Komisija* ir tiesīga pieņemt lēmumu, ja tās sēdē piedalās vismaz puse no *Komisijas* locekļiem.
	4. *Komisija* pieņem lēmumus ar vienkāršu balsu vairākumu. Ja *Komisijas* locekļu balsis sadalās vienādi, izšķirošā ir priekšsēdētāja balss.
	5. Ja kāds no *Komisijas* locekļiem nepiekrīt *Komisijas* lēmumam un balso pret to, viņa atšķirīgo viedokli fiksē sēdes protokolā un viņš šādā gadījumā nav atbildīgs par *Komisijas* pieņemto lēmumu.
	6. Izsoles noslēguma protokolā norāda šādu informāciju:
		1. *Iznomātāja* nosaukums un adrese, izsoles veids, nomas tiesību priekšmets;
		2. datums, kad publicēts paziņojums par izsoli;
		3. izsoles *Komisijas* sastāvs un tās izveidošanas pamatojums;
		4. pretendentiem izvirzītās prasības;
		5. izsoles sākumcena;
		6. pieteikumu iesniegšanas termiņš un mutiskās izsoles vieta, datums un laiks;
		7. pieteikumus iesniegušo pretendentu vārds, uzvārds vai nosaukums, un citi šo personu identificējošie dati;
		8. tā pretendenta nosaukums, ar kuru nolemts slēgt nomas līgumu, nomas maksa un līguma darbības termiņš;
		9. pamatojums lēmumam par pretendenta izslēgšanu no dalības izsolē;
		10. lēmuma pamatojums, ja *Iznomātājs* pieņēmis lēmumu pārtraukt izsoli.
	7. *Komisijas* lēmums par izsoles rezultātu stājas spēkā pēc apstiprināšanas *Komisijas* sēdē.
	8. *Iznomātājs* nodrošina, ka izsoles noslēguma protokols ir pieejams pretendentiem 3 (trīs) darba dienu laikā no *Komisijas* lēmuma pieņemšanas par izsoles rezultātu.
	9. *Komisijai* ir šādi pienākumi:
		1. nodrošināt izsoles dokumetu (nolikuma un pielikumu) izstrādāšanu, izsoles gaitas protokolēšanu un atbildēt par tās norisi;
		2. vērtēt pretendentus un to iesniegtos pieteikumus saskaņā ar nolikumu, kā arī citiem normatīvajiem aktiem;
		3. pieņemt lēmumu par izsoles rezultātu, pieteikumu iesniegšanas termiņa pagarinājumu vai tās izbeigšanu;
		4. atbildēt uz pretendentu jautājumiem;
		5. e-pastā paziņot visiem pieteikumus iesniegušajiem pretendentiem lēmumu par izsoles rezultātu uz viņu pieteikumā norādīto e-pasta adresi.
2. **Sūdzību iesniegšana**

* 1. Personas var iesniegt sūdzību *Iznomātājam* par *Komisijas* darbībām 5 (piecu) darba dienu laikā no šo darbību veikšanas dienas. Ja sūdzība iesniegta pēc noteiktā termiņa, tā netiek izskatīta.
	2. Izskatot sūdzību, *Iznomātājs* pieņem lēmumu, kurš tiek paziņots visiem izsoles dalībniekiem uz viņu pieteikumā norādīto e-pasta adresi.